జన నాయకుడు (2026)

జన నాయకుడు (Jana Nayakudu) రాబోయే భారతీయ రాజకీయ యాక్షన్ థ్రిల్లర్ చిత్రం. తమిళ మాతృక (జన నాయగన్) అయిన ఈ చిత్రాన్నితెలుగుతో పాటూ ఇతర భాషలలోకి అనువదించి ఒకేసారి విడుదల చేస్తున్నారు. దీనికి హెచ్. వినోద్ దర్శకత్వం వహించగా, కెవిఎన్ ప్రొడక్షన్స్ నిర్మించింది. ఈ చిత్రంలో విజయ్, పూజా హెగ్డే, బాబీ డియోల్, మమితా బైజు ప్రధాన పాత్రలు పోషించారు. విజయ్ రాజకీయాల్లోకి వెళ్లడానికి ముందు నటిస్తున్న చివరి చిత్రం కావడంతో దీనిపై భారీ అంచనాలు ఉన్నాయి.
 నటీనటులు 
 విజయ్ - దళపతి వెట్రి కొండన్ IPS (వెట్రి)
 పూజా హెగ్డే - కయల్
 బాబీ డియోల్ - ప్రధాన విలన్
 మమితా బైజు - విజి శ్రీకాంత్
 గౌతమ్ వాసుదేవ్ మీనన్ - శ్రీకాంత్
 ప్రకాష్ రాజ్
 ప్రియమణి
 నరేన్ - ఏఐ రోబో శాస్త్రవేత్త
 సునీల్
 అనిరుధ్ రవిచందర్ - ముగింపు పాటలో అతిథి పాత్ర

 బడ్జెట్ 
 బడ్జెట్: ఈ చిత్రం సుమారు ₹400 నుండి ₹500 కోట్ల భారీ బడ్జెట్‌తో రూపొందించబడింది.
 విజయ్ రెమ్యూనరేషన్: ఈ సినిమా కోసం విజయ్ ₹220 కోట్ల పారితోషికం తీసుకున్నారని సమాచారం, తద్వారా ఆయన భారతదేశంలో అత్యధిక పారితోషికం తీసుకున్న నటుడిగా నిలిచారు.
 విక్రయాలు: తమిళనాడు థియేట్రికల్ హక్కులు ₹106.5 కోట్లకు అమ్ముడయ్యాయి. ఓవర్సీస్ హక్కులు ₹78 కోట్లకు అమ్ముడయ్యాయి. డిజిటల్ హక్కులను (అమెజాన్ ప్రైమ్) ₹121 కోట్లకు కొనుగోలు చేసింది.

 నిర్మాణం 
ఈ సినిమా చిత్రీకరణ అక్టోబర్ 2024లో చెన్నైలో ప్రారంభమై ఆగస్టు 2025 నాటికి పూర్తయింది. ఇందులో విజయ్ సరసన పూజా హెగ్డే 'బీస్ట్' తర్వాత రెండోసారి నటిస్తోంది. బాబీ డియోల్ ఈ చిత్రం ద్వారా తమిళంలో తన రెండో సినిమా చేస్తున్నారు. 

 సంగీతం 
ఈ చిత్రానికి అనిరుధ్ రవిచందర్ సంగీతం అందించారు. విజయ్ మరియు అనిరుధ్ కలయికలో వస్తున్న 5వ చిత్రమిది.

 సెన్సార్ వివాదం 
ఈ చిత్రం తొలుత అక్టోబర్ 2025లో విడుదల కావాల్సి ఉంది, కానీ నిర్మాణ జాప్యం వల్ల వాయిదా పడింది. అయితే, సెన్సార్ బోర్డ్ (CBFC) ఈ చిత్రానికి సర్టిఫికేట్ ఇవ్వడానికి నిరాకరించడంతో నిర్మాతలు మద్రాస్ హైకోర్టును ఆశ్రయించారు. 
 సినిమాలో కొన్ని మతపరమైన అంశాలు మరియు సాయుధ దళాల చిత్రణపై అభ్యంతరాలు వ్యక్తమయ్యాయి.
 మద్రాస్ హైకోర్టు ఈ చిత్రానికి 'UA 16+' సర్టిఫికేట్ ఇవ్వాలని ఆదేశించినప్పటికీ, బోర్డు అప్పీలు చేయడంతో సర్టిఫికేషన్ ప్రక్రియ జనవరి 21, 2026 వరకు నిలిపివేయబడింది.

 బయటి లింకులు 
https://www.imdb.com/title/tt33379543/

 మూలాలు 

వర్గం:విడుదల కానున్న సినిమాలు